Θέμα: Προδιαγραφές έτους 2026 για συμμετοχή του Βιοχημικού Εργαστηρίου στην διενέργεια Εξωτερικού Ελέγχου Ποιότητας : Εξειδικευμένο πρόγραμμα για πρωτεΐνες σε εγκεφαλονωτιαίο υγρό.
 
1. Το ετήσιο πρόγραμμα να διενεργείται σε τουλάχιστον δύο κύκλους και σε κάθε αποστολή να αναλύονται ένα δείγμα εγκεφαλονωτιαίου υγρού (CSF) και ένα δείγμα ανθρώπινου ορού.
2. Να ελέγχονται οι εξετάσεις: Αλβουμίνη, IgG, Ολικό λεύκωμα. Οι τιμές των δειγμάτων να είναι κοντά στα όρια κλινικού ενδιαφέροντος.
3. Το εργαστήριο να μπορεί να αποστέλλει αποτελέσματα για τρεις αναλυτές χωρίς επιπλέον κόστος.
4. Ο προμηθευτής να προσφέρει υποχρεωτικά ολοκληρωμένη σειρά προϊόντων εσωτερικού
ελέγχου ποιότητας και προγραμμάτων εξωτερικής αξιολόγησης ποιότητας.
5. Βάσει της Εγκυκλίου 919 του Υπουργείου Υγείας, ο προμηθευτής στην Ελλάδα και ο οργανισμός να είναι ανεξάρτητος από τον προμηθευτή στην Ελλάδα και τον κατασκευαστή αντιδραστηρίων-μηχανημάτων, για να εξασφαλίζεται η αντικειμενικότητα των αποτελεσμάτων.
6. Ο Οργανισμός που θα πραγματοποιεί την εξωτερική αξιολόγηση ποιότητας να είναι παγκόσμια αναγνωρισμένος, μη κερδοσκοπικός, να είναι πιστοποιημένος με ISO 9001 : 2015 και να είναι διαπιστευμένος ως προς την διενέργεια σχημάτων εξωτερικής αξιολόγησης ποιότητας με τις απαιτήσεις του πρότυπου: EN ISO/IEC 17043:2010.
7. Η προμηθεύτρια εταιρεία να έχει εμπειρία στον έλεγχο ποιότητας και να εξειδικεύεται καθαρά σε θέματα εξωτερικού και εσωτερικού ελέγχου ποιότητας και να μην εμπλέκεται σε θέματα διαπίστευσης πιστοποίησης, ώστε να μην υπάρχουν συγκρουόμενα συμφέροντα, για να εξασφαλίζεται η ανεξαρτησία και αντικειμενικότητα στην παροχή συμβουλών, για την αξιολόγηση των αποτελεσμάτων ποιότητας.
8. Να κατατεθεί δήλωση από τον κατασκευαστικό οίκο, αποδοχής της προμήθειας.
9. Να κατατεθεί πελατολόγιο στην Ελλάδα.
 
Κύριοι,
οι απαντήσεις του εργαστηρίου μας, επηρεάζουν άμεσα την υγεία των ασθενών μας και την προτεινόμενη θεραπεία τους. Μία λάθος διάγνωση θα στοιχίσει πολλά επιπλέον χρήματα στο
Νοσοκομείο μας (κόστος επανάληψης εξετάσεων, πρόσθετης νοσηλείας και την μετέπειτα θεραπεία του, για δικαστικές δαπάνες, κλπ). Μπορούμε σαφώς να βελτιστοποιήσουμε το κόστος θεραπείας ενός ασθενούς με την έγκαιρη και στοχευόμενη θεραπεία του, η οποία επιτυγχάνεται με την σωστή διάγνωση με τον έλεγχο ποιότητας. Γι' αυτό επιβάλλεται η άμεση συμμετοχή του εργαστηρίου μας σε προγράμματα εξωτερικής αξιολόγησης ποιότητας των αποτελεσμάτων μας, προκειμένου να επιβεβαιώνουμε τα αποτελέσματα μας, με επιστημονικό τρόπο και να αποδεικνύουμε και να πιστοποιούμε την ορθότητα τους.
 
Παρακαλούμε σε έγκριση 940,00 ευρώ πλέον 6% ΦΠΑ για την συμμετοχή του εργαστηρίου μας σε εξειδικευμένο πρόγραμμα ελέγχου ποιότητας για τις πρωτεΐνες σε ΕΝΥ.
 

